William Henry Gates III, mejo noto cofà Bill Gates , el xe on inprendìtor e enformàtego 'Merican. Xe el fondator e ex-presidénte de ła Microsoft. Xe el secondo omo pì rico al mondo secondo ła rivista . El so ultimo patrimonio stimà xe de 53 miłiardi de dołari. Xe l'omo pì rico de i Stati Unii, seguio da Warren Buffett, e Lawrence Ellison. Gates, cò el jera picenin, el viveva ina famèja de orixini inglexi, todesche, irlandèsi e scosexi: el pare William H. Gates II el jera procurador méntre ła mare Mary Maxwell faxeva ła profesion del'insegnar al'Università del Stato de Washington e presidénte de ła United Way International. In on primo tenpo, tuti e do i xenitori i gavaria vossuo che el picenin Bill 'ndase a i studi xuridiçi. Inte el 1968, l'ano inte el cuało se iscrise a ła prestixosa scoła privà de Lakeside, Gates e i soi conpari ebero aceso par ła prima 'olta a on conputer, on DEC PDP-11 de proprietà de ła Conputer Center Corporation, de cui ła scoła i gaveva afità on çerto numaro de ore de utiłixo co ło scopo de scoprir e corexare i bugs. Gates, Paul Allen ed altri studénti , divegnono inseparabiłi dal conputer. I taca a 'vere problémi co ła scoła, 'rivando in ritardo o mai co i conpiti svolti, a brusar łe ore par esar in te'l locałe de'l conpüter e de conseguensa consumaròno tute łe ore a disposision de ła scoła in poche setimane. El 27 zugno 2008, dopo trentatri ani, dà ufiçialménte łe dimisioni da presidènte lasando el so posto a Steve Ballmer, el so cosideto braso destro da ormai pì de do ani. Ora Gates el se dedicherà a tenpo pieno a ła so Foundation insieme a ła moje e a ła riçerca de novi softuér e hardware, par na majior senpliçità de utiłixo da parte de i utenti.